**ΠΡΟΣΘΕΤΕΣ ΕΡΩΤΗΣΕΙΣ ΣΤΟ ΚΡΙΤΗΡΙΟ 35695**

**ΕΡΓΑΣΙΕΣ ΓΙΑ ΤΟ ΣΠΙΤΙ**

**α**. Να απαντήσετε γραπτά στις τρεις πρώτες από τις παρακάτω εργασίες που αναφέρονται στο **Κείμενο 1.**

**β.** Να επεξεργαστείτε τις υπόλοιπες από τις παρακάτω ερωτήσεις (4 -11) και να προετοιμαστείτε καλά για αυτές.

**ΕΡΩΤΗΣΕΙΣ ΣΤΟ ΚΕΙΜΕΝΟ 1 ΤΟΥ ΚΡΙΤΗΡΙΟΥ 35695**

1. Ποιον τρόπο και ποια μέσα πειθούς χρησιμοποιεί η αρθρογράφος στην τρίτη παράγραφο του Κειμένου 1 **«Ο φιλόσοφος Αντρέ…μια εκδρομή».** Να παρουσιάσετε την τυπική μορφή του συλλογισμού.
2. Ο Πιερ Λεβί τονίζει τη διαδραστικότητα που αναπτύσσεται μέσω των κοινωνικών δικτύων. Να αναπτύξετε τη θέση του: «**Το κομπιούτερ δεν είναι πια μια παθητική οθόνη, το άτομο γίνεται πομπός και παραγωγός»** σε μια παράγραφο 50 - 60 λέξεων.
3. Να εντοπίσετε τον τρόπο ανάπτυξης της τέταρτης παραγράφου **του Κειμένου 1 «Στον αντίποδα… δωμάτιό σου»** και να τεκμηριώσετε την απάντησή σας.
4. Ποια είναι δομή **της έκτης παραγράφου** **του Κειμένου 1 (Ως αμύητη.. το χέρι).**
5. Ποια είναι η πρόθεση της συντάκτριας **στην έκτη παράγραφο του Κειμένου 1 (Ως αμύητη.. το χέρι)** και πώς ο τρόπος με τον οποίο την αναπτύσσει, εξυπηρετεί την πρόθεσή της αυτή;
6. Τι εξυπηρετεί η χρήση σημείων στίξης στα ακόλουθα χωρία **του Κειμένου 1**;

**α**. **«να σε κάνω φίλο;»** [1η παράγραφος/ τα εισαγωγικά]

**β.** **«της νέας συντροφικότητας» [**4η παράγραφος/ τα εισαγωγικά]

**7)** Ποιο ρηματικό πρόσωπο χρησιμοποιείται στην πέμπτη παράγραφο του Κείμενου 1; Να σχολιάσετε τη λειτουργία του λαμβάνοντας υπόψη το είδος του κειμένου και την πρόθεση της συγγραφέως.

 **8)** Ο βασικός τρόπος ανάπτυξης της τρίτης παραγράφου **του Κειμένου 1 (« Ο φιλόσοφος Αντρέ… εκδρομή») είναι η αιτιολόγηση**. Να εντοπίσετε τρεις (3) διαρθρωτικές λέξεις που δηλώνουν αιτιολόγηση. Γιατί η συγγραφέας χρησιμοποιεί αιτιολόγηση στο κείμενό της;

**9)** Να δώσετε έναν δικό σας τίτλο στο **Κείμενο 1**

**10)** Να αναφέρετε **τρεις κειμενικούς δείκτες του Κειμένου 1** που δείχνουν την

 προθετικότητά της.

**11)** Να αναγνωριστεί το είδος της σύνταξης στο παρακάτω χωρίο **του Κειμένου 1 -ανά τους αιώνες οι «επιστολικές σχέσεις» διατήρησαν και δεν διέλυσαν τις φιλίες-** και να μετατραπεί στο αντίθετο του.